Utieka
Utieka (dzūk. Ucieka) – kaimas Varėnos rajono savivaldybėje, 8 km į pietus nuo Merkinės, Dzūkijos nacionaliniame parke, netoli kelio  A4  Vilnius–Varėna–Gardinas . Pro Ucieką teka Grova, už kelių šimtų metrų įtekanti į Nemuną. Kaimą supa Dainavos giria. Yra kaimo kapinaitės, girininkija. Prie upės yra Uciekos skardis (gamtos paminklas). Prie plento – Čiurlionio kelio vienas iš paminklų.